fMlelite ÀdOSst Il-Grupp Filateliku taż-Żejtun Edited bv MR. SEAN CHIRCOP, Chairperson of Il-Grupp Filateliku taż-Żejtun Issue No. 5 CHRISTMAS SPECIAL December Contents 2017 Kelmet l-Editur p.2 Melita Stamps p.3 Il-Merluzz u l-Bolla p.4 IŻ-ŻEJTUN Tislima lis-Sindku Joe Attard p.5 Christmas Stamps' Historv p.7 f Br, 5 : $ Iż-Żejtun fuq il-Bolol p. 8 A Stamp of a Cupcake7 p.9 SENA 2017 Zejtun Philatelic Exhibition p.10 2002-2017 Il-gazzetta uffiċjali ta' Il-Grupp Filateliku taż-Żejtun Normalment Novembru hu ż-żmien fejn nibdew inħejju għall-festa tal-Milied, festa mimlija ferħ u ċelebrazzjonijiet. Il-filatelisti jibdew jistennew x'bolla se tkun qed toħroġ f'dak it-tali pajjiż għaż-żminijiet tal-Milied u l-Ewwel tas-Sena. Fejn f'din il-ħarġa se nkunu qed inħarsu lejn dan. Iżda, ma nistax nibda dan l-editorjal bla ma nagħti tislima lis-Sur Joseph N. Attard, is-Sindku taż-Żejtun. Is-Sur Attard nistgħu ngħidu li kien il-mutur ewlieni, flimkien ma' wħud mill-membri fundaturi tal-għaqda, biex ta l-bidu tal- Grupp Filateliku taż-Żejtun fl-2002. Fejn kienet tidħol il-kultura, kull tip ta' kultura, lis-Sindku minn dejjem kont isibu fuq quddiem biex jagħti l-kontribut tiegħu u ma setgħax jonqos li ra kif se jgħin fil-qasam tal-filatelija wkoll; meta ra li fiż-Żejtun hemm numru ta' persuni interessati f'din in-namra. Is-Sur Attard, kif ħafna kienu jsibuh, dejjem ħadem favur kull pass 'il quddiem li jagħmel il-Grupp tagħna. Hu kien jinteressa ruħu ħafna dwar kull sett ta' bolol personalizzati li noħorġu. Din is-sena wera interess kbir ukoll fil-ħarġa mill-ġdid ta' The Melite Post. Fejn għadni niftakru f'Ottubru li għadda jgħidli ''Interessanti qed ikunu dawk l-artikli… komplu għaddejjin hekkf'. Ir-risposta tiegħi kienet, 'Issa għal Diċembru tiktbilna l-editorjal int7', fejn wieġeb fl- affermattiv. Iżda dan ma setgħax ikun realtà minħabba li saħħtu naqset drastikament minn dak in-nhar f hawn. Għadni niftakru li kien qed iħares lejn ir-ritratt tad-Dama Grima fil-ħarġa li għaddiet, li kienet mart l-eks-President tal-Għaqda Banda Żejtun. Mur għidlu li fil-ħarġa li jmiss se nkunu qed nagħtu tislima lilu. Iżda aħna ninsabu hawn biex wara 15-il sena li din il-ħolma saret realtà, inkomplu biex il- Grupp ikompli jagħti l-frott u l-kontribut tiegħu fil-qasam filateliku f'Malta. F'din il-ħarġa nixtieq nirringrazzja lill-membri tal-għaqda, li għal darb' oħra reġgħu tellgħu wirja interessanti mimlija oġġetti filateliċi u kurżitajiet. Din is-sena t-tema tal-Belt Valletta qajmet kurżità kbira fost il-mijiet ta' persuni li żaru l-wirja, fejn kien hemm kliem ta' tifħir u l-interess fil-Grupp tagħna kompla jikber fost il-filatelisti. Ħasra li l-Ħadd filgħodu kellu jitħassar kollox minħabba l-maltemp, jiddispjaċini li l-ħidma tal-membri ma setgħatx titkompla titgawda. Iżda l-istess materjal filateliku qed nieħdu ħsieb biex joħroġ 'il barra miż-Żejtun u jkun jista' jerġa' jitgawda minn aktar viżitaturi. F'din il-ħarġa speċjali tal-Milied, se nkun qed nagħtu ħarsa lejn diversi aspetti filateliċi li għandhom x'jaqsmu ma' dawn iż-żminijiet tal-Milied, mhux f'pajjiżna biss. Minn din il-ħarġa se nibdew nagħtu ħarsa wkoll lejn kurżitajiet fil-filatelija minn madwar id-dinja. Dan għalkemm il-filatelija kull ma tmur qed tonqos fil-popolarità, xorta f'diversi pajjiżi għadna nsibu novità fil-bolol; minn bolol bir-riħa, oħrajn bil- ġilda tal-ħut u oħrajn li jwasslu għal ħolqa fuq l-internet. Nistieden lill-qarrejja kollha biex jibqgħu jagħtu s-sehem tagħhom fl-artikli ta' dan il-ġurnal. Minn hawn nixtieq nawgura lis-Sindku l-ġdid taż-Żejtun, lis-Sinjura Maria Dolores Abela, li żgur se tkompli tagħti appoġġ lill-Għaqda tagħna. Minn hawn nixtieq nawgura wkoll il-Milied u s-Sena t-Tajba lill-membri kollha u l-familji tagħhom; sena mimlija sliem u hena lil kulħadd. DAMBDDLDLABADADa Ba jħn RIKA Il-Merluzz u l-Bolla Martin Mċrck fl-2016 iddisinnja bolla stramba għall-Posta tal-Gżejjer Faroe, li ħarġet fis-26 ta' Settembru, 2016. Il-valur ta' din il-bolla hu ta' 50.00 krona Daniża (€6.72c). Kif taraha din il-bolla ma jidher li m'hemm xejn stramb fiha, stampa ta' merluzz u l-forma tal-ġilda tiegħu. Iżda, fuq din il-bolla nsibu mwaħħla dirett fuq il-karta tal-bolla biċċa mill-ġilda tal-merluzz tal-Atlantiku. Il-ġilda hi maqtugħa f'forma kwadra. Il-merluzz issibu b'abundanza fil-Gżejjer Faroe, infatti l-ġilda tiegħu tintuża biex jiġu magħmula ż-żraben, il-basktijiet, il-portmonijiet u ċ-ċineg tal-arloġġi tal-idejn. Għall-ewwel darba fl-istorja filatelika tad-dinja l-ġilda ta' ħuta sabet ruħha fuq bolla. Il-ġilda tal-ħut ġiet mgħotija mill-esportatur tal-ħut Nevid, f'Runavik, raħal fil-Gżejjer Faroe, u l-ġilda nħadmet l-Iżlanda, minn Atlantic Leather, filwaqt li l-bolol ġew stampati minn Cartor Securitv Printing, fi Franza. Fl-istorja tal-filatelija Ilum il-ġurnata sirna nsibu diversi pajjiżi li qed joħoġu b'ideat strambi u rari għall- kolezzjonisti. Każ stramb ieħor kien meta fl-2010 l-Iżlanda ħarġu tlett bolol li kienu ġew stampati bl- irmied tal-vulkan li kien żbrofa f'Marzu tal-istess sena u ħoloq problemi kbar fit-traffiku tal-ajru madwar l-Ewropa. Infakkru lil… Is-Sindku Joe Attard Is-Sibt, 18 ta' Novembru, is-Sur Joseph N. Attard, is-Sindku taż- Żejtun, ħalla din id-dinja fl-età ta' 77 sena. Is-Sur Attard twieled fis- 17 ta' Ottubru, 1940, iben Ġużeppi Attard u Anna Curmi. Fl-1967 iżżewweġ lis-Sa. Jessie Ciangura, mir-Rabat, u kellhom żewġt ibniet Maria u Annabelle. Fl-1968 hu gradwa fil-Baċellerat tal-Arti fil-Lingwa Ingliża mill-Università ta' Malta, fejn għamel żmien bħala għalliem. Hu persuna li ħadem bis-sħiħ fil-qasam kulturali mhux biss fuq livell lokali, iżda wkoll fil-qasam nazzjonali u anki ppromova l-kultura Maltija barra minn xtutna. Għamel xi żmien jaħdem bħala direttur tal-kultura, fejn fost 'l oħrajn jibqa' jissemma' għall-Iljieli Mediterranji fil-Ġonna tal-Argotti. Wara serva wkoll bħala l-ewwel chairperson ta' One TV u Radio, dak i'ż-żmien Rainbow Productions. Fl-1978 hu laħaq bħala l-President tal-Għaqda Banda Żejtun, fejn dam jokkupa din il-kariga għal 39 sena sħaħ sa mewtu. Fi żmienu l-Għaqda Banda Żejtun kompliet tissaħħaħ u saret waħda mill-baned ewlenin ta' Malta. Hu kien ukoll protagonist biex il-festa esterna ta' Santa Katarina tiċċaqlaq mix-xitwa għax-xahar ta' Ġunju. Fl-1994 hu ġie elett fl-ewwel Kunsill Lokali taż- Żejtun fejn dam iservi l-kariga ta' Kunsillier għal sentejn. Imbagħad fl-1996 laħaq is-Sindku taż- Żejtun, fejn kompla jservi din il-kariga għal 21 sena sħaħ sa mewtu. Fi żmienu kompla jgħolli l-isem taż-Żejtun u l-kultura tiegħu fuq f'livell nazzjonali, fejn kien il-moħħ għal diversi inizjattivi. Tagħrif Tagħrif Iż-Żejtun fuq il-Bolol…. Il-Maltapost fit-18 ta' Novembru, 2013 ħarġet sett ta' tlett bolol u commemorative sheet bħala s-sett tal-bolol tal-Milied ta' dik is-sena partikolari. Dawn il-bolol kollha kienu juru xeni differenti mill-Presepju Mekkaniku taż-Żejtun. Il-bolla ta' €0.26c, fuq disinn tal-Maltapost stess kienet turi it-Twelid ta' Ġesu Tarbija. Il-bolla ta' €0.37c, turi t-Tħabbira tal-Anġlu Gabriel lil Marija li se jkollha Tarbija. Filwaqt li l-bolla ta' €0.63c turi l-Preżentazzjoni ta' Ġesu Tarbija fit-Tempju. Il-Commemorative sheet kienet turi wieħed mit- tlett stadji tal-Presepju Mekkaniku, fejn tidher il- Grotta b'Ġesu Tarbija u s-Slaten Maġi. Il- Commemorative sheet kienet maqsuma f'żewġ bolol ta' €1.00 il-waħda. Iżda dawn il-bolol kienu qalgħu diversi kritika mill-pubbliku minħabba ċ-ċokon tagħhom. Fil-Milied ta' 70 sena ilu, fl-1947, fuq l-idea tal-Isqof Emmanuele Galea ġie inawgurat il- presepju mekkaniku taż-Żejtun fl-Istitut Ġesu Nazzarenu. Il-presepju kien inbena bl-għajnuna tal-parruċċani fejn dawn ipprovdew lill-Isqof dak li kellhom, minn gazzetti, kolla, bibien tal- injam u biċċiet oħra tal-injam. L-Isqof Galea kien ħalla x-xogħol tal-makkinarju f'idejn in-neputi tiegħu Pawlu Pavia, fejn dawn ġew imħaddma bi xlief marbut ma' taljoli u ktajjen tar-roti. Uħud minnhom jaħdmu wkoll b'roti żgħar li kienu jdawwru l-magna taċ-ċinema. Filwaqt li l- ilbies tal-pasturi sar mis-sorijiet tal-istess Istitut. Ix-xeni ta' dan il-presepju meraviljuż, li kull sena jibqa' joħloq nostalġija f'dawk il-mijiet li jżuruh, jirrappreżentaw il-ħames Misteri tal-Ferħ tar-Rużarju. Fejn fit-tieqa tax-xellug insibu t- Tħabbira tal-Anġlu Gabriel lil Marija li se ssir Omm u wara din ix-xena nsibu ż-Żjara li l- Madonna għamlet lil kuġinitha Santa Eliżabetta. Fl-arkata tan-nofs naraw il-grotta ta' Betlehem b'Ġesu Tarbija bir-rgħajja jaduraw lil Bin Alla u nsibu wkoll il-miġja tat-Tlett Slaten Maġi. Fit-tieqa tax-xellug imbagħad nistgħu nammiraw il-Preżentazzjoni ta' Ġesu Tarbija fit- Tempju ta' Ġerusalemm. U wara din ix-xena, fl-istess tieqa, naraw il-Ħarba lejn l-Eġittu fuq il- ħmara. IN-NAXXAR BORMLA ' ĦAŻ-ŻABBAR. 2017 Żejtun Philatelic Exhibition in focus (featured in iż-Żejtun fuq il-Bolol section). e Għajnsielem live crib photos 2014. Akkwista l-programm interattiv 'iż-Żejtun 5.37' għal prezz ta' €5.00 mill-Kunsill Lokali taż-Żejtun. Programm b'ritratti uniċi u informazzjoni dwar aktar minn 300 triq li jsawru liż- Żejtun, aktar minn 90 niċċa u ritratti ta' personalitajiet. Din il-ħarġa toħroġ 4 darbiet fis- sena. Il-ħarġa li jmiss se toħroġ lejn l-aħħar ta' Marzu 2018. Din il- ħarġa hi b'xejn għall-membri kollha tal-għaqda, iżda dawk li: mhux membri jridu jħallsu €0.50ċ. The Melite Post, hi l-gazzetta uffiċjali tal-Grupp Filateliku taż-Żejtun, Dar iż-Żwieten, 28, Triq Sant' Anġlu, iż-Żejtun, biex issir membru tal-Għaqda tista' ċċempel lill-Kunsill Lokali taż-Żejtun fuq 21 663 866. Il-membri tal-għaqda jiltaqgħu kull l-aħħar Tlieta tax-xahar fl-indirizz muri hawn fuq. Biex tabbona għall-ħarġiet futuri imla l-formola t'hawn fuq.